ประกาศกรมการขนส่งทางบกเรื่องกำหนดคุณสมบัติด้านการลุกไหม้ การลามไฟของวัสดุที่ใช้ตกแต่งภายในรถโดยสารพ.ศ. ๒๕๕๙[๑] โดยที่กฎกระทรวงฉบับที่ ๙ (พ.ศ. ๒๕๒๔) ออกตามความในพระราชบัญญัติการขนส่งทางบก พ.ศ. ๒๕๒๒ซึ่งแก้ไขเพิ่มเติมโดยกฎกระทรวง ฉบับที่ ๖๒ (พ.ศ. ๒๕๕๙) ออกตามความในพระราชบัญญัติการขนส่งทางบกพ.ศ. ๒๕๒๒กำหนดให้วัสดุที่นำมาใช้ในการประกอบเป็นเครื่องอุปกรณ์หรือส่วนควบหรือการตกแต่งภายในของรถที่ใช้ในการขนส่งผู้โดยสารต้องมีคุณสมบัติในด้านการลุกไหม้ การลามไฟ ตามที่อธิบดีประกาศกำหนด ดังนั้น เพื่อให้วัสดุดังกล่าวมีคุณสมบัติในด้านการลุกไหม้การลามไฟเป็นไปตามหลักวิศวกรรมยานยนต์ และสอดคล้องกับมาตรฐานสากลซึ่งจะทำให้รถที่ใช้ในการขนส่งผู้โดยสารมีความปลอดภัยในการขนส่งมากยิ่งขึ้นอาศัยอำนาจตามความในข้อ ๑๔/๒ ของกฎกระทรวง ฉบับที่ ๙ (พ.ศ. ๒๕๒๔)ออกตามความในพระราชบัญญัติการขนส่งทางบก พ.ศ. ๒๕๒๒ ซึ่งแก้ไขเพิ่มเติมโดยกฎกระทรวงฉบับที่ ๖๒ (พ.ศ. ๒๕๕๙) ออกตามความในพระราชบัญญัติการขนส่งทางบก พ.ศ. ๒๕๒๒อธิบดีกรมการขนส่งทางบกออกประกาศไว้ ดังต่อไปนี้ข้อ๑ ในประกาศนี้(๑)รถ M๒ หมายความว่ารถที่ใช้ในการขนส่งผู้โดยสารที่มีที่นั่งมากกว่า ๘ ที่นั่ง ไม่รวมที่นั่งผู้ขับรถโดยมีน้ำหนักรวมสูงสุดของรถไม่เกิน ๕,๐๐๐ กิโลกรัม(๒)รถ M๓ หมายความว่ารถที่ใช้ในการขนส่งผู้โดยสารที่มีที่นั่งมากกว่า ๘ ที่นั่ง ไม่รวมที่นั่งผู้ขับรถโดยมีน้ำหนักรวมสูงสุดของรถเกิน ๕,๐๐๐ กิโลกรัม(๓) วัสดุ หมายความว่า สิ่งที่นำมาใช้ในการประกอบเป็นเครื่องอุปกรณ์หรือส่วนควบ หรือการตกแต่งภายในของรถที่ใช้ในการขนส่งผู้โดยสารข้อ๒ ประกาศนี้ให้ใช้บังคับกับรถ M๒และ M๓ ที่เป็นรถปรับอากาศในประเภทการขนส่งประจำทางการขนส่งไม่ประจำทาง และการขนส่งส่วนบุคคลข้อ๓ การประกอบเครื่องอุปกรณ์หรือส่วนควบหรือการตกแต่งภายในของรถที่ใช้ในการขนส่งผู้โดยสารซึ่งต้องใช้วัสดุตามที่กำหนดไว้ในประกาศนี้ ได้แก่ การประกอบหรือการตกแต่งที่นั่งผ้าม่าน ผนัง ที่บุผนัง ที่ปูพื้นและพื้นรถหมวด ๑คุณสมบัติด้านการลุกไหม้การลามไฟของวัสดุ ข้อ๔ วัสดุที่นำมาใช้ในการประกอบเป็นเครื่องอุปกรณ์หรือส่วนควบหรือการตกแต่งภายในของรถที่ใช้ในการขนส่งผู้โดยสารต้องมีคุณสมบัติในด้านการลุกไหม้ การลามไฟ ตามมาตรฐานอย่างหนึ่งอย่างใดดังต่อไปนี้(๑)มาตรฐานตามข้อกำหนดทางเทคนิคของยานยนต์ อุปกรณ์และส่วนควบที่ติดตั้งหรือใช้ในยานยนต์และเงื่อนไขสำหรับการยอมรับร่วมกันของการให้ความเห็นชอบในข้อกำหนดทางเทคนิคค.ศ. ๑๙๕๘ ของคณะกรรมาธิการเศรษฐกิจยุโรปแห่งสหประชาชาติ ข้อกำหนดสหประชาชาติที่๑๑๘ ว่าด้วยมาตรฐานความปลอดภัยด้านอัคคีภัยของวัสดุตกแต่งภายในรถโดยสาร อนุกรมที่๐๒ (United Nation Regulation ๑๑๘.๐๒ : The Burning Behaviour and/or The Capability to Repel Fuel or Lubricant of Materials Used The Construction of Certain Categories of Motor Vehicles ; series ๐๒) ขึ้นไป(๒)มาตรฐานว่าด้วยการลามไฟของวัสดุภายในรถตามข้อกำหนด Federal Motor Vehicle Safety Standards ที่ ๓๐๒ (FMVSS ๓๐๒ : Flammability of Interior Materials)(๓)มาตรฐานว่าด้วยการลามไฟด้านข้างของวัสดุตามข้อกำหนด International Organization for Standardization ที่ ๕๖๕๘ - ๒ : ๒๐๐๖ (ISO ๕๖๕๘ - ๒ : ๒๐๐๖ : Reaction to fire tests - spread of flame - Part ๒ : Lateral spread on building and transport products vertical configuration)(๔)มาตรฐานอื่น ๆ ที่กรมการขนส่งทางบกยอมรับข้อ๕ เพื่อให้ผู้ประกอบการขนส่งสามารถเลือกวัสดุที่จะนำมาใช้ในการประกอบเป็นเครื่องอุปกรณ์หรือส่วนควบหรือการตกแต่งภายในของรถที่ใช้ในการขนส่งผู้โดยสารเป็นไปตามที่กำหนดไว้ในประกาศนี้และเพื่อประโยชน์ในการควบคุมกำกับดูแลให้มีการปฏิบัติการเป็นไปตามที่กฎหมายกำหนดวัสดุที่นำมาใช้ในการประกอบเป็นเครื่องอุปกรณ์หรือส่วนควบหรือการตกแต่งภายในของรถที่ใช้ในการขนส่งผู้โดยสารต้องได้รับความเห็นชอบจากกรมการขนส่งทางบกหมวด ๒การขอรับความเห็นชอบวัสดุ ข้อ๖ ผู้ผลิตรถ ผู้สร้างประกอบรถผู้นำเข้ารถ ผู้ประกอบการขนส่ง เจ้าของรถผู้ผลิตวัสดุผู้จำหน่ายวัสดุหรือผู้นำเข้าวัสดุที่ประสงค์จะขอรับความเห็นชอบวัสดุให้ยื่นขอรับความเห็นชอบ ณ สำนักวิศวกรรมยานยนต์ กรมการขนส่งทางบกพร้อมด้วยเอกสารหลักฐาน ดังต่อไปนี้(๑)เอกสารทั่วไป(ก)ภาพถ่ายบัตรประจำตัวประชาชนหรือใบสำคัญประจำตัวคนต่างด้าวหรือหนังสือรับรองการจดทะเบียนนิติบุคคลและภาพถ่ายสำเนาทะเบียนบ้านและบัตรประจำตัวประชาชนของผู้มีอำนาจลงนามในกรณีเป็นนิติบุคคล(ข) หนังสือมอบอำนาจ (ถ้ามี)พร้อมภาพถ่ายบัตรประจำตัวประชาชนของผู้มอบอำนาจและผู้รับมอบอำนาจ(๒)เอกสารทางเทคนิค(ก)แบบแสดงข้อมูลรายละเอียดของวัสดุตามที่กำหนดไว้ในภาคผนวก ๑(ข)หนังสือรับรองหรือรายงานผลการทดสอบวัสดุอย่างหนึ่งอย่างใดตามข้อ ๗ หรือข้อ ๘ แล้วแต่กรณี(ค)หลักฐานการรับรองระบบคุณภาพการผลิตตามมาตรฐาน ISO ๙๐๐๑ : ๒๐๐๘ขึ้นไปหรือหลักฐานการรับรองระบบคุณภาพการผลิตจากหน่วยงานตรวจประเมินระบบคุณภาพการผลิตที่แนบท้ายความตกลงว่าด้วยการรับรองข้อกำหนดทางเทคนิคของยานยนต์อุปกรณ์และส่วนควบที่ติดตั้งหรือใช้ในยานยนต์และเงื่อนไขสำหรับการยอมรับร่วมกันของการให้ความเห็นชอบในข้อกำหนดทางเทคนิคค.ศ. ๑๙๕๘ ของคณะกรรมาธิการเศรษฐกิจยุโรปแห่งสหประชาชาติหรือหลักฐานการรับรองระบบคุณภาพการผลิตจากหน่วยงานตรวจประเมินระบบคุณภาพการผลิตที่ได้รับอนุญาตจากคณะกรรมการแห่งชาติว่าด้วยการรับรองระบบงานกระทรวงอุตสาหกรรม (National Accreditation Council (NAC)) ด้านการผลิตวัสดุหรือการสร้างประกอบรถของผู้ผลิตวัสดุหรือของผู้ผลิตรถทั้งคันข้อ๗ หนังสือรับรองหรือรายงานผลการทดสอบวัสดุที่นำมาใช้ในการประกอบเป็นเครื่องอุปกรณ์หรือส่วนควบหรือการตกแต่งภายในของรถM๒ ต้องออกโดยหน่วยงานหนึ่งหน่วยงานใด ดังนี้(๑)หนังสือรับรองหรือรายงานผลการทดสอบจากหน่วยงานทดสอบที่แนบท้ายความตกลงว่าด้วยการรับรองข้อกำหนดทางเทคนิคของยานยนต์อุปกรณ์และส่วนควบที่ติดตั้งหรือใช้ในยานยนต์และเงื่อนไขสำหรับการยอมรับร่วมกันของการให้ความเห็นชอบในข้อกำหนดทางเทคนิคค.ศ. ๑๙๕๘ ของคณะกรรมาธิการเศรษฐกิจยุโรปแห่งสหประชาชาติ ข้อกำหนดสหประชาชาติที่๑๑๘ ว่าด้วยมาตรฐานความปลอดภัยด้านอัคคีภัยของวัสดุตกแต่งภายในรถโดยสาร อนุกรมที่๐๒ (United Nation Regulation ๑๑๘.๐๒ : The Burning Behaviour and/or The Capability to Repel Fuel or Lubricant of Materials Used The Construction of Certain Categories of Motor Vehicles ; series ๐๒) ขึ้นไป(๒)หนังสือรับรองหรือรายงานผลการทดสอบตามข้อกำหนด Federal Motor Vehicle Safety Standards ที่ ๓๐๒ ว่าด้วยมาตรฐานการลามไฟของวัสดุภายในรถ (FMVSS ๓๐๒ : Flammability of Interior Materials) จากหน่วยงานทดสอบที่ได้รับการรับรองมาตรฐานISO/IEC ๑๗๐๒๕ : ๒๐๐๕ หรือ มอก. ๑๗๐๒๕ - ๒๕๔๘ ขึ้นไปว่าด้วยความสามารถของห้องปฏิบัติการทดสอบและห้องปฏิบัติการสอบเทียบ (General requirements for the competence of testing and calibration laboratories)(๓)หนังสือรับรองหรือรายงานผลการทดสอบตามข้อกำหนด International Organization for Standardization ที่ ๕๖๕๘- ๒ : ๒๐๐๖ ว่าด้วยมาตรฐานการลามไฟด้านข้างของวัสดุ (ISO ๕๖๕๘- ๒ : ๒๐๐๖ : Reaction to fire tests - spread of flame - Part ๒ : Lateral spread on building and transport products vertical configuration) จากหน่วยงานทดสอบที่ได้รับการรับรองมาตรฐานISO/IEC ๑๗๐๒๕ : ๒๐๐๕ หรือ มอก. ๑๗๐๒๕ - ๒๕๔๘ขึ้นไปว่าด้วยความสามารถของห้องปฏิบัติการทดสอบและห้องปฏิบัติการสอบเทียบ (General requirements for the competence of testing and calibration laboratories)(๔)หนังสือรับรองหรือรายงานผลการทดสอบคุณสมบัติของวัสดุตามมาตรฐานในข้อ ๔ ของหน่วยงานที่กรมการขนส่งทางบกยอมรับให้ทำการทดสอบวัสดุหน่วยงานหนึ่งหน่วยงานใดดังนี้(ก)หน่วยงานทดสอบที่ได้รับการรับรองมาตรฐาน ISO/IEC ๑๗๐๒๕ : ๒๐๐๕ หรือมอก. ๑๗๐๒๕ - ๒๕๔๘ ขึ้นไปว่าด้วยความสามารถของห้องปฏิบัติการทดสอบและห้องปฏิบัติการสอบเทียบ (General requirements for the competence of testing and calibration laboratories)(ข)สถาบันการศึกษา หรือสถาบันหรือหน่วยงานอื่น ๆของรัฐที่มีห้องปฏิบัติการทดสอบด้านการลามไฟของวัสดุข้อ๘ หนังสือรับรองหรือรายงานผลการทดสอบวัสดุที่นำมาใช้ในการประกอบเป็นเครื่องอุปกรณ์หรือส่วนควบหรือการตกแต่งภายในของรถM๓ ต้องเป็นไปตามเงื่อนไขดังนี้(๑)กรณีเป็นวัสดุที่ใช้ในการประกอบหรือการตกแต่งที่นั่งที่ติดตั้งตามแนวราบต้องมีหนังสือรับรองหรือรายงานผลการทดสอบตามข้อ ๗ (๑) (๒) หรือ (๔)และกรณีเป็นวัสดุที่ใช้ในการประกอบหรือการตกแต่งที่นั่งที่ติดตั้งตามแนวดิ่งต้องมีหนังสือรับรองหรือรายงานผลการทดสอบตามข้อ ๗ (๑)(๓)หรือ (๔)(๒)กรณีเป็นวัสดุที่ใช้ในการประกอบหรือการตกแต่งผ้าม่าน ผนัง หรือที่บุผนังต้องมีหนังสือรับรองหรือรายงานผลการทดสอบตามข้อ ๗ (๑) (๓) หรือ (๔)(๓)กรณีเป็นวัสดุที่ใช้ในการประกอบหรือการตกแต่งที่ปูพื้นหรือพื้นรถต้องมีหนังสือรับรองหรือรายงานผลการทดสอบตามข้อ ๗ (๑) (๒) หรือ (๔)ข้อ๙ การขอยกเลิกการได้รับความเห็นชอบวัสดุให้แจ้งเป็นหนังสือให้กรมการขนส่งทางบกทราบข้อ๑๐ ผู้ขอรับความเห็นชอบและผู้ได้รับความเห็นชอบวัสดุต้องอำนวยความสะดวกให้แก่อธิบดีหรือผู้ที่อธิบดีมอบหมายเข้าทำการตรวจสอบกระบวนการผลิตวัสดุตลอดจนการปฏิบัติตามประกาศนี้ ณ โรงงานผลิตวัสดุหรือโรงงานสร้างประกอบรถหมวด ๓การทดสอบวัสดุและเกณฑ์การผ่านการทดสอบ ข้อ๑๑ การทดสอบวัสดุเกณฑ์การผ่านการทดสอบอุปกรณ์และเครื่องมือทดสอบต้องเป็นไปตามที่กำหนดไว้ในแต่ละมาตรฐานตามข้อ ๔หรือเป็นไปตามที่กำหนดไว้ในภาคผนวก ๒ หรือภาคผนวก ๓ข้อ๑๒ หน่วยงานที่กรมการขนส่งทางบกยอมรับให้ทำการทดสอบวัสดุต้องยินยอมให้เจ้าหน้าที่ของกรมการขนส่งทางบกเข้าร่วมสังเกตการณ์ในการทดสอบวัสดุด้วยข้อ๑๓ ผู้ขอรับความเห็นชอบวัสดุต้องเป็นผู้รับผิดชอบค่าใช้จ่ายทั้งหมดในการนำวัสดุไปทำการทดสอบตามมาตรฐานต่าง ๆ ณหน่วยงานทดสอบหมวด ๔การผลิตวัสดุ ข้อ๑๔ วัสดุที่นำมาใช้ในการประกอบเป็นเครื่องอุปกรณ์หรือส่วนควบหรือการตกแต่งภายในของรถที่ใช้ในการขนส่งผู้โดยสารซึ่งผลิตตามต้นแบบที่ได้รับความเห็นชอบจากกรมการขนส่งทางบกและไม่มีความแตกต่างในสาระสำคัญดังต่อไปนี้ให้ถือว่าวัสดุนั้นได้รับความเห็นชอบวัสดุจากกรมการขนส่งทางบกแล้ว(๑)ชนิด รุ่น แบบ และผู้ผลิต(๒)พื้นที่ บริเวณ ที่นำวัสดุไปประกอบเป็นเครื่องอุปกรณ์หรือส่วนควบหรือตกแต่งภายในรถ(๓)ชนิดหรือประเภทของวัสดุพื้นฐานที่สำคัญ เช่น หนัง ขนสัตว์ พลาสติก ยาง(๔)จำนวนชั้นของวัสดุในกรณีที่ประกอบด้วยวัสดุหลายอย่าง (Composite material)(๕)คุณสมบัติอื่น ๆ ที่มีผลต่อความปลอดภัยด้านอัคคีภัยของวัสดุข้อ๑๕ ผู้ผลิตวัสดุหรือผู้ผลิตรถทั้งคันต้องมีคุณสมบัติอย่างหนึ่งอย่างใดดังนี้(๑)ได้รับการรับรองระบบคุณภาพการผลิตตามมาตรฐาน ISO ๙๐๐๑ : ๒๐๐๘ขึ้นไปด้านการผลิตวัสดุหรือการผลิตรถทั้งคัน(๒)ได้รับการรับรองระบบคุณภาพการผลิตจากหน่วยงานตรวจประเมินระบบคุณภาพการผลิตที่แนบท้ายความตกลงว่าด้วยการรับรองข้อกำหนดทางเทคนิคของยานยนต์อุปกรณ์และส่วนควบที่ติดตั้งหรือใช้ในยานยนต์ และเงื่อนไขสำหรับการยอมรับร่วมกันของการให้ความเห็นชอบในข้อกำหนดทางเทคนิคค.ศ. ๑๙๕๘ ของคณะกรรมาธิการเศรษฐกิจยุโรปแห่งสหประชาชาติ(๓)ได้รับการรับรองระบบคุณภาพการผลิตจากหน่วยงานตรวจประเมินระบบคุณภาพการผลิตที่ได้รับอนุญาตจากคณะกรรมการแห่งชาติว่าด้วยการรับรองระบบงานกระทรวงอุตสาหกรรม (National Accreditation Council (NAC)) ด้านการผลิตวัสดุหรือการสร้างประกอบรถข้อ๑๖ กรณีหากตรวจพบว่าวัสดุที่ใช้ในการประกอบหรือการตกแต่งภายในของรถที่ใช้ในการขนส่งผู้โดยสารไม่เป็นไปตามหลักเกณฑ์และเงื่อนไขที่กำหนดไว้ในประกาศนี้ กรมการขนส่งทางบกจะไม่ให้ความเห็นชอบรถหรือจะไม่ให้ผ่านการตรวจสภาพรถแล้วแต่กรณีข้อ๑๗ การขอรับความเห็นชอบวัสดุตามประกาศนี้ให้กระทำได้เมื่อพ้นกำหนด ๑ปีนับแต่วันที่ประกาศนี้ประกาศในราชกิจจานุเบกษาเป็นต้นไปข้อ๑๘[๒] ประกาศนี้ให้ใช้บังคับกับรถที่จดทะเบียนใหม่รถที่มีการเปลี่ยนตัวถัง รถที่ได้จดทะเบียนไว้แล้วแต่ได้แจ้งเลิกใช้รถตามมาตรา ๗๙ แห่งพระราชบัญญัติการขนส่งทางบกพ.ศ. ๒๕๒๒ แล้วนำมาจดทะเบียนใหม่ซึ่งมีการเปลี่ยนตัวถัง และรถที่มีการแก้ไขเปลี่ยนแปลงเครื่องอุปกรณ์หรือส่วนควบหรือการตกแต่งรถซึ่งต้องใช้วัสดุตามที่กำหนดไว้ในประกาศนี้ทั้งนี้ ตั้งแต่วันที่ ๑ กรกฎาคม ๒๕๖๒ เป็นต้นไปข้อ๑๙ กรณีรถจดทะเบียนใหม่รถที่มีการเปลี่ยนตัวถัง และรถที่ได้จดทะเบียนไว้แล้วแต่ได้แจ้งเลิกใช้รถตามมาตรา๗๙ แห่งพระราชบัญญัติการขนส่งทางบก พ.ศ. ๒๕๒๒แล้วนำมาจดทะเบียนใหม่ซึ่งมีการเปลี่ยนตัวถังให้ผู้ประกอบการขนส่งหรือเจ้าของรถแนบหนังสือให้ความเห็นชอบวัสดุที่กรมการขนส่งทางบกออกให้แก่ผู้ได้รับความเห็นชอบวัสดุและหนังสือรับรองจากผู้ผลิตรถหรือผู้สร้างประกอบรถซึ่งรับรองว่าวัสดุที่นำมาใช้ในการประกอบเป็นเครื่องอุปกรณ์หรือส่วนควบหรือตกแต่งภายในรถเป็นวัสดุที่ได้รับความเห็นชอบจากกรมการขนส่งทางบกแล้วประกอบการขอรับความเห็นชอบรถหรือการตรวจสภาพรถด้วย แล้วแต่กรณีกรณีรถจดทะเบียนใหม่เป็นรถสำเร็จรูปนำเข้าทั้งคันให้ผู้ประกอบการขนส่งหรือเจ้าของรถแนบหนังสือให้ความเห็นชอบวัสดุที่กรมการขนส่งทางบกออกให้แก่ผู้ได้รับความเห็นชอบวัสดุและหนังสือรับรองจากผู้นำเข้าหรือผู้แทนจำหน่ายรถซึ่งรับรองว่าวัสดุที่นำมาใช้ในการประกอบเป็นเครื่องอุปกรณ์หรือส่วนควบหรือตกแต่งภายในรถเป็นวัสดุที่ได้รับความเห็นชอบจากกรมการขนส่งทางบกแล้วประกอบการขอรับความเห็นชอบรถหรือการตรวจสภาพรถด้วย แล้วแต่กรณีความในวรรคหนึ่งและวรรคสองไม่ใช้บังคับกับรถที่ได้รับความเห็นชอบเป็นแบบรถข้อ๒๐ กรณีรถที่มีการแก้ไขเปลี่ยนแปลงเครื่องอุปกรณ์หรือส่วนควบหรือการตกแต่งรถซึ่งต้องใช้วัสดุตามที่กำหนดไว้ในประกาศนี้ให้ผู้ประกอบการขนส่งหรือเจ้าของรถแนบหนังสือให้ความเห็นชอบวัสดุที่กรมการขนส่งทางบกออกให้แก่ผู้ได้รับความเห็นชอบวัสดุและหนังสือรับรองจากผู้ประกอบเครื่องอุปกรณ์หรือส่วนควบหรือผู้ตกแต่งรถซึ่งรับรองว่าวัสดุที่นำมาใช้ในการประกอบเป็นเครื่องอุปกรณ์หรือส่วนควบหรือตกแต่งภายในรถเป็นวัสดุที่ได้รับความเห็นชอบจากกรมการขนส่งทางบกแล้วประกอบการขอรับความเห็นชอบรถหรือการตรวจสภาพรถด้วย แล้วแต่กรณีประกาศณ วันที่ ๑๔ ตุลาคม พ.ศ. ๒๕๕๙สนิท พรหมวงษ์อธิบดีกรมการขนส่งทางบก[เอกสารแนบท้าย]๑. ภาคผนวก๑ แบบแสดงข้อมูลรายละเอียดของวัสดุ๒. ภาคผนวก ๒ การทดสอบการลามไฟของวัสดุในแนวราบ๓. ภาคผนวก ๓ การทดสอบการลามไฟของวัสดุในแนวดิ่ง(ดูข้อมูลจากภาพกฎหมาย) ประกาศกรมการขนส่งทางบกเรื่อง กำหนดคุณสมบัติด้านการลุกไหม้ การลามไฟของวัสดุที่ใช้ตกแต่งภายในรถโดยสาร (ฉบับที่๒) พ.ศ. ๒๕๖๑[๓]ปริยานุช/จัดทำ๒๒พฤศจิกายน ๒๕๕๙วิศนี/ตรวจ๒๒พฤศจิกายน ๒๕๕๙พรวิภา/เพิ่มเติม๒๐ ตุลาคม๒๕๖๑[๑]ราชกิจจานุเบกษา เล่ม ๑๓๓/ตอนพิเศษ ๒๖๕ ง/หน้า ๗/๑๘ พฤศจิกายน ๒๕๕๙[๒] ข้อ ๑๘แก้ไขเพิ่มเติมประกาศกรมการขนส่งทางบก เรื่อง กำหนดคุณสมบัติด้านการลุกไหม้การลามไฟของวัสดุที่ใช้ตกแต่งภายในรถโดยสาร (ฉบับที่ ๒) พ.ศ. ๒๕๖๑[๓] ราชกิจจานุเบกษาเล่ม ๑๓๕/ตอนพิเศษ ๑๖๖ ง/หน้า ๑๗/๑๓ กรกฎาคม ๒๕๖๑